**Beszámoló**

**Esélyegyenlőségi biztos
Tóth Róza**

Az alábbiakban olvashatjátok, hogy esélyegyenlőségi biztosként mi mindennel foglalkoztam a 2011/2012-es tanévben:

* mindaz őszi-, mind a tavaszi félévben működött az ELTE Kortárs Segítő csoport életvezetési tanácsadása a kampuszon. A tanácsadás népszerűsítésére plakátok lettek kihelyezve mindkét épületben, illetve a szacskók és az évfolyamlisták segítségével e-mailben is értesülhetett mindenki a tanácsadás lehetőségéről.
Egyeztettem a kortársok vezetőjével, és a továbbiakban is szeretnék folytatni az ügyeletet Lágymányoson.
* kihelyezésre került két akadálymentesített információs terminál, mely a kerekesszékes hallgatók számára is könnyed internetelérést tesz lehetővé az egyetem területén.
koordináltam a kioszkok engedélyeztetését, kihelyezését és telepítését. Az IIG azt ígérte, hogy kiépít a terminálokhoz wifi routert. Ez egyelőre nem történt meg.
A terminálokról cikket írtam a Tétékás Nyúzba
* tisztségemnél fogva delegált vagyok a Jegyzetbizottságba illetve a Kari Ösztöndíjbizottságba. az említett bizottságok ülésein részt vettem.

Jegyzetbizottsági ülés a tanévben egyszer volt. Az ülésen esélyegyenlőséghez kapcsolódó témákat nem érintettünk.

* EHÖK Esélyegyenlőségi Bizottság:
az üléseken részt vettem, a bizottság munkájában aktívan közreműködtem.
	+ összeállítottunk és a regisztrált fogyatékkal élő hallgatóknak e-mailben kiküldtünk egy sportkérdőívet, mellyel felmértük a fogyatékkal élő hallgatók sportolási szokásait.
	a kérdőívet viszonylag sokan kitöltötték. az igényelt speciális sportfoglalkozások szervezése még folyamatban van
	+ elkészítettünk egy esélyegyenlőségi kisokost, amit minden fogyatékkal élő hallgató a regisztrációkor kap meg a kari fogyatékos-ügyi koordinátortól.
	A kisokos tervezetének összeállításában aktívan részt vettem, illetve az egyik fejezetét én írtam meg.
	+ A LEN civilfalujában az EHÖK Esélyegyenlőségi Bizottságával közösen szerveztük meg ’ELTE ESÉLYEGENLŐSÉG’ sátrat. Rendkívül színes, és érdekes programot sikerült összeállítanunk. A sátor célja az esélyegyenlőség népszerűsítése volt, illetve az érintett hallgatók figyelmének felhívása a regisztrációra.
	Rengeteg pozitív visszajelzés érkezett, és az ELTE Online-on is megjelent egy cikk sátrunkról.
* a Tanulmányi Osztály új honlapjának speciális szükségletű hallgatókra vonatkozó részeinek kialakításának koordinálását végeztem.
A honlapra felkerülő adatlapok mindegyike friss információkat tartalmaz.
A honlapnak készült akadálymentesített felülete is. Mindenhol van Vak-és nyomtatóbarát változat, a gyengén látó hallgatókat segítendő pedig (fekete-sága) kontrasztosított, megnövelt betűméretű felület lett kialakítva.
* Mentor felkészítés:
A mentor felkészítő előadássorozatban két időpontban megtartottam az esélyegyenlőségről szóló előadásokat.
A mentorhétvégén és -táborban is voltak esélyegyenlőségi állomások, tesztfeladatok, melyeket a Bárczi esélyegyenlőségi referensével közösen készítettünk el
* figyelemmel kísértem az új felsőoktatási törvény fogyatékkal élő hallgatókra vonatkozó paragrafusait. Nagy változás nem történt, csak a regisztrációhoz szükséges orvosi papírok módosultak.
Kérésemre Körmendi Tiborné kari fogyatékos-ügyi koordinátor frissítette a kari nyilvántartásba szükséges regisztrációs adatlapot, így már ott is az új törvénynek megfelelő igazolások szerepelnek.
* két alkalommal írtam cikket a Nyúzba.
Az őszi félévben a kari esélyegyenlőségről, tavasszal pedig az információs terminálokról
* az év során válaszoltam a hallgatói megkeresésekre.
néhány hallgatónak személyes segítséget is nyújtottam ügyeinek intézése során.
* fogadóóráimat megtartottam.
amennyiben fogadóórám elmaradt, ezt időben jeleztem képviselőlistán
* részt vettem az ELTE EHÖK vezetőképzőjén, ahol az esélyegyenlőségi szekcióban munkálkodtam. A szekció meglehetősen hatékonynak bizonyult. Megterveztük az esélyegyenlőségi bizottság munkáját a következő tanévre.
* a beiratkozáson minden BSc-s gólya kapott egy esélyegyenlőségi tájékoztatót, ami felhívja az érintett hallgatók figyelmét a regisztrációra.

**Köszönöm, hogy elolvastad beszámolómat!**

**Tóth Róza**